hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ja hu ro pl en hu zh hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Tom Hanks és Renée Zellweger filmjét is bemutatják Torontói Filmfesztivál
Írta: MoziNéző | 2019,szept,4 | Filmhírek | 0 |
Sűrűsödik az Oscar-szezon: a csütörtökön kezdődő Torontói Filmfesztiválon Jennifer Lopez, Tom Hanks és Renée Zellweger új filmjét is bemutatják.
A kanadai fesztivál programjában számos olyan produkció szerepel, amelyet nagy várakozás előz meg. A Guardian szerdai beszámolója szerint egyebek között Torontóba várják Taika Waititi új-zélandi rendező Jojo Rabbit című második világháborús komédiáját, amely máris vitát kavart. A Thor: Ragnarok rendezője maga játssza a náci führert, egy kisfiú képzeletbeli barátját a Waititi szerint “gyűlöletellenes szatírában”, amelyben Scarlett Johansson, Sam Rockwell és Rebel Wilson is szerepel.
Jennifer Lopez, Constance Wu, Lizzo és Cardi B sztriptíztáncosnőt alakít a Wall Street pillangói című filmben, amelyben a Wall Street farkasait kopasztják meg. J-Lo alakítását máris Oscar-gyanúsként emlegetik. Lorene Scafaria, a film forgatókönyvíró-rendezője maga is hangsúlyozta, milyen nagyra tartja a színésznő tehetségét és játékát.
A torontói mustra programjának számos alkotását rendezte nő. Marielle Heller író-rendező Mister Rogers tévés személyiségről Tom Hanks főszereplésével forgatott, A Beautiful Day in the Neighborhood című életrajzi drámáját mutatja be a műsorban. Kasi Lemmons pedig a Harriet Tubman életéről szóló Harriet című filmet viszi, amelyben Cynthia Erivo alakítja a rabszolgaság elleni küzdelem ikonját. A Persepolis rendezője, Marjane Satrapi a Marie Curie életét felidéző Radioactive című drámát kíséri el, amelyben Rosamund Pike a főszereplő.
A Blackfish – Egy kardszárnyú delfin története című dokumentumfilm rendezője, Gabriela Cowperthwaite a The Friend című drámáját mutatja be, amelyben Casey Affleck és Dakota Johnson szerepel.
A torontói fesztiválon debütál John Crowley új filmje, a The Goldfinch, Donna Tartt Pulitzer-díjas regényének adaptációja. A produkcióban Ansel Elgort játssza a fiatalembert, aki megpróbálja feldolgozni anyja halálát, miután egy robbanásban életét vesztette. A film további sztárjai között van Nicole Kidman, Sarah Paulson és Jeffrey Wright is.
A Star Wars: Az utolsó jedik és a Looper – A jövő gyilkosa rendezője, Rian Johnson egy Agatha Christie-feldolgozással érkezik Torontóba. A Tőrbe ejtve című krimi sztárszereposztásában Daniel Craig, Chris Evans, Jamie Lee Curtis, Michael Shannon, Lakeith Stanfield, Toni Colette és Christopher Plummer neve olvasható.
A két éve Torontóban a Sztálin halála című filmmel szereplő Armando Iannucci Charles Dickens-adaptációja, a The Personal History of David Copperfield is a fesztiválon debütál Dev Patellel a címszerepben.
Liam Neeson és Lesley Manville az Ordinary Love című filmmel látható a mustrán, Steve Coogan pedig Michael Winterbottom gazdagokról szóló szatírájában, a Greedben alakít milliárdost.
A tíznapos filmfesztiválon, amely a velencei és a telluride-i fesztivált követi, Renée Zellweger a Judy című filmben tűnik fel Judy Garland szerepében, Joaquin Phoenix pedig Jokert játssza Todd Phillips rendhagyó eredetfilmjében.
A Torontói Filmfesztiválon közönségszavazás dönt a legjobb alkotásról. Tavaly a Zöld könyv is a mustrán debütált, mielőtt Hollywoodban megkapta volna a legjobb film Oscar-díját. MTI
Előző Humen Fesztivál – Senki sem más, de mindenki különböző
Következő Az Akik maradtak a hivatalos magyar nevezés az OSCAR©-ra
Chris Hemsworth belerokkan az apaságba
Rekordbevétellel nyitott Nagy-Britanniában a Philomena
Eddie, a sas – kritika
Gigor Attila elkezdi forgatni a Kút című filmjét!
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Elegant Themes által tervezett | Powered by WordPress